આરબીઆઇએ જણાવ્યું છે કે આ પગલું વડા પ્રધાન જન ધન યોજના હેઠળ બેન્ક ખાતા ખોલાવનારા ખેડૂતો અને ગ્રામીણ ખાતાધારકોને કાળું નાણું ધરાવતા લોકોની ચુંગાલમાં ફસાતા અટકાવવા માટે લેવાયું છે. અત્રે ઉલ્લેખનીય છે કે ૮ નવેમ્બરે રૂ.પ૦૦, ૧૦૦૦ની જૂની ચલણી નોટો કાયમી ચલણમાંથી નાબૂદ કરાયા બાદ જન ધન બેન્ક ખાતાઓમાં અત્યાર સુધીમાં રૂ.૬૪રપર.૧પ કરોડ જમા થયા છે. આ યાદીમાં ઉત્તરપ્રદેશ સૌથી મોખરે છે. ઉત્તરપ્રદેશમાં અત્યાર સુધીમાં રૂ.૧૦૬૭૦.૬ર કરોડ જન ધન ખાતાઓમાં જમા થયા છે. ત્યારબાદ બીજો નંબર પશ્ચિમ બંગાળ અને ત્રીજો નંબર રાજસ્થાનનો આવે છે. આ માહિતી શુક્રવારે સંસદમાં આપવામાં આવી હતી.